ming030890/wiki-yue-high-quality huggingface dataset:
籽

籽，又叫核、果核、種子，係種子植物胚珠受精後生出嚟嘅結構，多數喺果入面，用嚟繁殖下一代。

結構
一般植物嘅籽係由籽皮、胚同胚乳三部分組成。其中：
籽皮——籽嘅鎧甲，可以保護籽。
胚——植物雛形，植物最緊要部分。
胚乳——籽集中養料嘅地區。

分類
籽按葉數唔同可以分成單子葉同雙子葉兩個細嘅家族。
單子葉植物——凈得一隻葉嘅植物
雙子葉植物——有兩隻葉嘅植物。
而有啲植物冇胚乳，養分都儲嗮喺葉度，而養分按物種嚟定。

紀錄
籽嘅壽命長短同嘥士都差好遠，有啲籽嘅命好長，成千年都有（例如蓮花嘅籽）；但有啲籽嘅命好短，得幾個禮拜（例如橡膠樹、柳樹嘅籽）。而最大嘅籽唔單止嘥士大，甚至都幾重下（例如椰子嘅籽）；而最細嘅籽嘥士唔單止細到要用顯微鏡先至睇到，甚至凈得幾微克到（例如斑葉蘭嘅籽）；

發芽
籽可以用由風力、自力、水力或者動物散播到第啲地方。有啲成熟兼有生命力嘅籽即使有水、氧、溫度等一系列啱嗮發芽條件都唔發芽，呢種現象叫籽瞓覺。大多數野生草木嘅籽都有明顯瞓覺嘅情況，而作物嘅嘅籽就乜。唔同植物嘅籽，瞓覺時間長度都唔一樣。
米高邁亞斯

米高邁亞斯（Mike Myers，1963年5月25號—）係加拿大男演員，最出名演出係1992年電影《反鬥智多星》同1997年電影《凸務之王》。
籾木結花

籾木結花（1996年4月9號—）係日本足球員，踢前鋒，曾經喺2017年為日本女子足球代表隊出場14次，入咗3球。
網上電台

網上電台係一種電台，靠互聯網廣播。任何網民，都可以做主持或者聽眾。

香港網上電台一覽
根據非正式統計，香港而家有網台六百幾個[未記出處或冇根據]，而教人開網上電台嘅網頁更開到成行成市。

234 Channel
http://www.234.com.hk/
呢篇網上電台係關於互聯網嘅楔位文章，重未寫完嘅。麻煩你幫手充實佢。
網剪

網剪（mong5 zin2，日文：網剪），係種日本傳説中嘅妖怪，佢有尖嘴同大螯，每到夏天就會潛入人哋間睏覺房用大螯將蚊帳剪爛。
網婚

網婚（online wedding）係常見於 MMORPG 嘅一種遊戲機制，容許兩個玩家要佢哋嘅角色「結婚」，甚至俾「結咗婚」嘅玩家收養第啲玩家做「細路」。網婚並冇法律效力，不過啲人好多時貪得意會搞。
網上音樂會

網上音樂會，係指一啲音樂人經網上直播進行嘅音樂演出，除咗流行音樂嘅歌手之外，亦有一啲管弦樂團（例如香港管弦樂團）有呢啲做法。雖然唔會有現場觀眾，但係喺表演期間，有啲歌手亦會睇住觀眾嘅網上留言，同佢哋互動。喺武漢肺炎疫情期間，呢種音樂會喺世界各地，包括香港、台灣同韓國，都變得比較流行。有啲音樂人仲會用埋AR、3D圖像技術加強音樂娛樂嘅效果。

武漢肺炎疫情期間
喺武漢肺炎疫情期間，有啲藝人就發起咗呢啲網上音樂會，為唔同受疫情影響嘅人打氣。
郭富城喺2020年5月搞過一個網上演唱會，為業界同香港人打氣。
2020年4月，全球公民（Global Citizen）同世界衛生組織發咗一個網上音樂會，去鼓勵前線醫務人員，同時為Covid-19 團結應對基金籌款，有100多位風靡世界嘅音樂界巨星參加。

商業模式考慮
有啲評論認為，呢啲網上演唱會，如果係免費睇嘅話，就算計埋贊助費用同埋後續原聲唱片嘅發售，網上演唱會可能都冇辦法收回成本。不過，呢啲網上演唱會仍然可以安撫歌迷，並且喺YouTube或者其他社交媒體吸納新嘅支持者。而美國串流媒體平台Livestream嘅調查報告亦指出，呢啲網上演唱會可刺激網民觀看其他現場表演嘅需求，有助帶動日後實體演唱會嘅銷售。
網吧

網吧（粵拼：mong5 baa6*1，又寫成網bar）係種租電腦畀人用嚟上網同做其他嘢嘅舖頭，通常計鐘數收錢。
唔少網吧裝咗流行嘅正版電子遊戲落去性能好好嘅貴價電腦度，可以暢順噉樣運行，加上可以俾好多人聚埋一齊，喺網吧打機往往會零舍過癮。
正規嘅網吧唔畀人上鹹網、睇鹹嘢……其他犯法嘢（例如黑客行為）都唔做得。大部份都有會員制，入會之後有折頭；重有啲規定客人幫襯之前入會。
但依家，大家都有手機甚至自已屋企都有一部電腦，網吧這種舖頭都已經好少見喇。

其他服務
有唔少呢啲舖頭會賣嘢飲嘢食，又有部分放咗書（尤其是漫畫）畀人睇，重有啲有床，畀客人瞓覺同過夜。有種唔合規格，入到去有得叫鷄或者叫鴨嘅，俗稱色情網吧。
網址

網址，網絡資源之址。佢喺互聯網再高一層，用來表示資源獨有位置。資源可以網上任何嘢，如網頁、檔案、郵件等等。
英文初名叫Uniform Resource Locator，短名URL，意謂劃一資源定位符。後尾廣義叫Uniform Resource Identifier，短名URI，意謂劃一資源識別符，可參考劃一資源記認。
網址以一串長字做符，憑符去搵到所要嘅嘢。佢起源於萬維網。萬維網用一串長字做符，去搵到網頁。而且亦唔限於萬維網，亦可以檔案傳送，連接終端等。
萬維網例，https://zh-yue.wikipedia.org/
電子郵箱，mailto:John.Doe@example.com
網址越來越多，亦越來越長，好多名都無意義，有時亦會畀人假冒。
呢篇網址係關於互聯網嘅楔位文章，重未寫完嘅。麻煩你幫手充實佢。
網上買賣

網上買賣（Electronic commerce）係利用互聯網或其他網絡技術來做買賣，係網上生意嘅一部份。
呢啲交易有實貨，跟尾要物流送貨；有時係下載軟件相片圖書咁。
網上銀行

網上銀行（online banking）係指一類系統，做到畀一間銀行（或者第啲金融機構）嘅客透過網站或者流動應用程式嚟用銀行相關嘅服務。
網中人

《網中人》（英文：The Good, The Bad And The Ugly）係香港電視廣播有限公司製作嘅時裝長篇電視劇，響1979年9月1號首播，一共80集，監製李添勝，編劇王晶，由周潤發同鄭裕玲主演。
華麗怪盜

《華麗怪盜》（英文：Mortdecai）係套美國嘅笑片，喺2015年上畫。呢套戲嘅主角係伊雲麥格高、桂莉芙柏德露、謝夫高拔林同埋尊尼特普。

故仔
浪漫不羈嘅Mortdecai（尊尼特普），表面係個識飲識食又識歎嘅貴族，點不知暗啞抵係個藝高人膽大嘅怪盗，成日諗住偷啲貴重藝術品。憑住佢叻到爆嘅性格同埋口才，他撞神呃神，撞佛呃佛，甚至國際間諜都畀佢耍到陀陀擰。唯一一個搞得掂佢嘅人，就係他至鍾意嘅老婆仔Johanna（桂莉芙柏德露）。某日一個修復西班牙畫家戈雅名畫嘅師傅唔知點解死鬼咗，幅畫都唔見埋，差佬就請Mortdecai同佢哋孖住上齊齊破案。Mortdecai一方面希望搵返幅畫，噉佢啲獎金就多到發達喇；另一方面，佢又要𥄫實不嬲暗戀開Johanna嘅探員Martland （伊雲麥葵格），以免佢話就話係辦案，實則撬緊自己牆腳。為咗搵返幅畫，佢行匀嗮倫敦、莫斯科、洛杉磯，仲要同唔同人馬斡旋。
華麗榕

華麗榕（學名：Ficus superba）係桑科榕屬嘅植物，原產東南亞。
華頂宮博經親王

華頂宮博經親王（日文：かちょうのみや ひろつねしんのう 、1851年4月19號—1876年5月24號）係華頂宮第一任當主，乳名隆宮，伏見宮邦家親王第十二個仔，同時係海軍軍人，最高階位係海軍少將。

經歷
博經響1851年出世，係邦家親王第十二個仔。響1852年，佢命名為博經，乳名隆宮，靈感嚟自知恩院。響1860年，博經正式親王宣下，成為親王，同年出家，改名為尊秀入道親王。響1868年，佢改返名叫博經親王，返翻嚟做皇室成員，同年獲明治天皇批準，另起一個宮家，宮號係華頂宮。
響1870年，佢升讀海軍兵學校，同年去美國留學，但響1872年突然返翻嚟日本，之後診斷為患上重病。響1876年，博經獲升為海軍少將，同年5月博經過身，終年廿五歲。
華高斯基姐妹

佢哋畀人叫華高斯基姐妹（之前叫華高斯基兄弟）。佢哋第一部執導嘅電影係1996年嘅《Bound（英文：Bound (1996 film)）》，第二部電影《廿二世紀殺人網絡》（1999年）令佢哋變得最出名，之後做咗兩部續集《廿二世紀殺人網絡2：決戰未來》同埋《廿二世紀殺人網絡3：驚變世紀》（兩部都係2003年）。
華頂宮博忠王

華頂宮博忠王（日文：かちょうのみや ひろただおうKachō-Hirotada、1902年1月26號—1924年3月）係華頂宮最後一任當主，老豆係伏見宮博恭王，佢同時係一名海軍軍人，最高階級係海軍中尉。

經歷
佢響1902年出世，係博恭王第二個仔，上有大佬博義王，而佢個名「博忠」係由老豆博恭改嘅。
響1904年，原先係伏見宮繼承人嘅叔叔邦芳王身體轉差，而另一位叔叔昭德王又早死，於是老豆博恭王要以貞愛親王大仔嘅身份回歸伏見宮，就搞到要令當時只有兩歲嘅博忠王繼承華頂宮當主一位。佢早年入讀學習院初等科，同皇太子裕仁親王（即昭和天皇）係同級嘅。後嚟，佢先後升讀學習院中等科同埋海軍兵學校，響1921年畢業。
海軍兵學校畢業之後，佢畀人調去八雲號到當兵。響1922年，八雲號返回日本。同年，佢舉行成年禮（即象徵佢已經係大人，唔再係鈿路仔）。同月，佢升上做海軍少尉。而佢高185 cm，響當時嘅日本嚟講係好高。
1923年，佢入讀海軍砲術學校普通科，同年升讀海軍水雷學校普通科，響同年12月1號畢業。之後，佢畀人編去五十鈴艦。但係第二年三月，博忠王響船上開始發病，同月六號畀人緊急送去佐世保海軍醫院治療，同月19號畀人驗出佢患上咗腦膜炎，之後不治，終年廿二歲（不過佢嘅真正死亡日期好受人質疑，宮方話係3月24號，但有唔少人話佢係響3月19號死）。死後，佢畀人追封海軍中尉、大勲位同埋菊花大綬章，而喪禮就由細佬博信主持。響3月31號，佢正式落葬，葬響豐島岡墓地。
由於佢一生未婚，又冇仔女，所以華頂宮絕家。後嚟華頂宮當主一位由細佬博信繼承，但係就由華頂宮改做華頂侯爵家。
華麗州

華麗州係瑞士一行政州域，全州面積5,224平方公里，人口34萬，州府錫永。
華麗娃

華麗娃（Kamila Valieva，2006年4月26號—）係位俄羅斯女花式溜冰運動員，2019年開始參與國際賽事。2022年冬季奧林匹克運動會參賽嗰陣，被揭喺2021年12月藥檢驗出禁藥曲美他嗪，不過依然獲國際體育仲裁法庭裁定佢依然可以參賽，只係如果佢參與嘅項目入到三甲，就唔會搞頒獎儀式。
致命復活

《致命復活》（英文：Dead Wrong）係香港電視廣播有限公司拍攝製作嘅時裝懸疑、驚悚、犯罪電視劇，用單機拍，由郭晉安、萬綺雯、黃德斌同王浩信領銜主演，並由朱晨麗、何雁詩同譚凱琪聯合主演，編審吳肇銅，監製林志華。
呢套劇喺越南胡志明市攞景，故仔透過男主角畀人綁架10年，後獲救同進行報復，帶出人性嘅醜惡。
致命英雄

《致命英雄》（Romeo Must Die）係2000年美國電影，由李連杰、阿莉婭主演。
致和

致和（粵拼：zi3 wo4）係元朝皇帝也孫鐵木兒嘅第二個年號，相當於公元1328年，前後總共1年。
左邊幅圖顯示致和喺元朝（包括北元）嗰時個位。
致美齋

致美齋係一間生產同銷售醬料調味品嘅廣州公司，有超過400年歷史。喺1608年，劉守庵開設致美齋，至今經歷四百幾年，歷久不衰，經已成爲中國著名嘅醬料調味品廠家之一。

史
大清乾隆年間，劉守庵喺廣州文德路開設咗「致美齋醬園」。到咗嘉慶十七年（1812年），致美齋已經喺廣州小有名氣。喺中國抗日戰爭期間，爲咗逃避戰火，致美齋遷出廣州。1946年廣州光復，致美齋搬返文德路繼續營業。1956年公私合營，1966年商店改名永爲民，1972年復名致美齋。
佢2010年攞過中國馳名商標，2012年連佢嘅製作秘藝都列入咗廣東省非物質文化遺產。
致我們終將到來的愛情

《致我們終將到來的愛情》係2016年中國電影，係由鄭來志編劇並執導，李菲兒、黃宥明等人主演嘅愛情電影。呢套戲講述一對相戀7年嘅情侶，喺面臨麪包同愛情兩難時所作出嘅選擇。
致電離輻射

致電離輻射嘅撈稿。
致電離輻射（粵拼：zi3 din6 lei4 fuk1 se6，英文：ionizing radiation）係指波長短、頻率高、能量高嘅射綫（例如甲種射綫）。致電離輻射可以喺原子或者分子入面電離出至少一粒電子。致電離輻射對人體係有害嘅，因為佢會整爛人體入面嘅組織同細胞，破壞DNA結構，跟手發展成基因突變甚至係癌症。
西北大學

西北大學（英文：Northwestern University）係喺美國伊利諾州埃文斯頓嘅一間私立大學。
西北夏威夷群島

西北夏威夷群島係美國夏威夷群島嘅群島，最大島係沙島。
西北夏威夷群島國家海洋保護區

西北夏威夷群島國家海洋保護區係美國一個國家海洋保護區，喺夏威夷州嘅西北夏威夷群島（包埋中途島）週邊嘅海域，佔地360,000平方公里，經已被列入聯合國教科文組織世界自然遺產。
葛民輝

葛民輝（英文：Eric Kot；1966年12月30號—）係香港商業美術設計師、藝員、導演，男子組合軟硬天師成員，籍貫廣東惠州市博羅縣。
葛林寧

葛林寧（英文：Justine Greening，1969年4月30號—）係英國政治人物，英國保守黨前黨員，2011年10月做運輸大臣，2012年9月4號調任國際發展大臣，2016年7月14號做教育大臣，兼任女性同平等事務大臣，2018年1月8號辭職。2019年9月因爲議會表決時唔支持同黨首相約翰遜嘅脫歐提案而被革除黨籍，跟住宣佈唔再爭取連任議員。
葛柏

彼德·菲茨萊·葛柏（英文：Peter Fitzroy Godber，1922年4月7號—？）係一名英國籍退休香港總警司及貪污犯。
葛柏在1952年加入香港警隊做見習督察，1955年升任助理警司，1966年升任高級警司，1969年晉升做總警司。佢多年來喺警隊表現突出，喺六七暴動期間立過大功，屢獲英國朝廷嘉獎。不過，葛柏事實上多年來運用自己嘅職權大肆斂財，涉及貪污款項超過430萬港元。東窗事發之後，葛柏潛逃英國。由於英國無香港《防止賄賂條例》裡邊「收入與官職不相稱」爾個罪名，以致香港政府一時間引渡唔到葛柏返香港受審。
葛柏事件引起巨大民憤，民間更加發起「反貪污、捉葛柏」運動，一方面促請港府儘快捉葛柏返香港，一方面又要求正視香港嘅貪污問題。事件最後促成廉政公署喺1974年2月正式成立。廉政公署成立之後嘅第一項任務就係要緝捕葛柏歸案。經過深入調查之後，廉署發現葛柏曾涉嫌收受華籍警司鄭漢權25,000港元賄款，以安排對方出任灣仔區警司。掌握充分證據之後，葛柏終於喺1974年4月喺佢嘅英國住所被當地警方拘捕，喺1975年1月被廉署人員押返香港。同年2月，葛柏被法院裁定一項串謀貪污同一項受賄罪罪名成立，判監四年，以及充公25,000港元賄款。
服刑兩年幾之後，葛柏喺1977年10月獲准提早出獄，之後全家移居西班牙，以逃避港府循民事途徑向佢追討400幾萬港元嘅貪污款項。葛柏一家後來重隱姓埋名，銷聲匿跡，至今下落不明，追討貪污款項一事成為懸案。
葛氏

葛係唐人姓氏，喺《百家姓》裏頭排第44位。

名人
葛珮帆：香港立法會議員，互聯網專業協會創辦人同前會長，思博策略投資創辦人兼行政總裁、思路集團董事
葛民輝：香港商業美術設計師、藝員、導演，男子組合軟硬天師成員
葛兆源：工聯會成員、荃灣區議員
呢篇葛氏係同姓氏有關嘅楔位文章，重未寫完嘅。麻煩你幫手充實佢。
精采會計

精采會計係香港電台文教組聯同香港會計師公會一齊製作嘅電台廣播節目，節目係香港時間2011年12月4日至2012年2月26日，逢星期日20:30-21:00係香港電台第一台播出。主持係鍾傑良同埋香港會計師公會學生教育及培訓總監伍大成，每集亦都會邀請Alan Kam主持環節《分分鐘理財》。
精靈章

精靈章係伊斯蘭教典籍《可蘭經》入面嘅第72章（蘇拉）。
精靈

精靈（粵拼：zing1 ling4，或者借英文叫粵拼：eu1 fu2；英文：elf，眾數係 elves）係源自日耳曼人嘅民俗嘅一種傳說生物。原先嘅精靈形象最大特徵係惡作劇同埋難預測，據講佢哋會向人同牲畜落咒令佢哋患病，又會拐帶細路留低調換兒。

古代形象
睇埋：仙子
有傳說講，elf 會趁人瞓覺嗰時坐落人嘅心口度，令畀佢坐嘅人發惡夢－例如德文入面就有隻古字 Alpdrücken 指惡夢，而隻字字面解係 Alp（精靈）Druck（壓力）噉嘅意思。

現代影像
睇埋：奇幻
廿世紀嘅虛構作品將精靈嘅形象大幅美化咗－廿世紀嘅精靈形象同中世紀嘅好唔同，廿世紀嘅精靈通常係長耳、身體修長、愛好大自然同埋異常咁長命（啲故仔仲好興講人同精靈相戀，但因為精靈壽命長過人好多，所以段戀情多數悲劇收場），而且好多時直頭會散發住貴族噉嘅氣質。
精靈圖

右：將啲精靈圖逐幅逐幅「播」出嚟，望落好似一個虛擬角色行緊路噉。
提示：呢篇文講嘅唔係仙子畫。
精靈圖（粵拼：zing1 ling4 tou4；英文：sprite）係 2D 電腦圖像成日會用到嘅一種技術。簡單講，精靈圖係一種 2D 嘅圖像，用嚟結合埋一齊、產生一幅整體嘅 output 圖像。精靈圖呢家嘢喺廿世紀嘅視像遊戲嗰度好常見，超任以及同期嘅視像遊戲，多數都係用精靈圖嚟顯示隻遊戲嘅圖像嘅，不過由廿一世紀起，視像遊戲產業變咗以 3D 圖像做主導，遊戲機遊戲明顯少咗用精靈圖，但係一啲運算能力冇咁勁嘅平台（例如係手機遊戲）依然成日會用。

基本應用
内文：2D 電腦圖像
睇埋：動畫戲同視像遊戲
想像依家有一隻採用 2D 電腦圖像嘅視像遊戲。隻遊戲嘅程式會記住描繪主角同埋啲怪獸嘅精靈圖，而主角嘅精靈圖又會包含咗（例如）主角企定定嗰陣嘅樣、行路嗰陣嘅樣、仲有係佢跳起嗰陣嘅樣... 等等。喺每一個刻時間，個遊戲程式都會
知道隻遊戲嗰一刻要有邊啲物件（例：喺呢一刻，畫面要顯示主角、呢幾隻怪獸、仲有係呢關嘅背景）；
知道每一件物件處於咩狀態（例：企定定唔郁嘅主角，望落會同出緊拳嘅主角唔同）；
知道每一件物件處於咩位置；
按照上述嘅資訊，揀要用邊幾幅精靈圖，並且
將呢啲精靈圖同個背景合拼埋一齊，最後形成一個畫面。
廿世紀起嘅電腦運算速度夠快，就噉用肉眼睇，上述嘅過程快到好似畫面入便啲嘢真係郁緊噉。
就算到咗廿一世紀初，精靈圖喺電子遊戲製作上依然不時會用到，尤其常見於手機遊戲以及獨立遊戲等嘅遊戲類型。而包括 Unity 同埋 Unreal Engine 在內嘅主流遊戲引擎都有內置精靈圖彩現器同精靈圖編輯器等嘅多種精靈圖相關功能，例如係曉自動化噉將一幅拼合精靈圖（睇下便）斬開做一忽忽呀噉。
一隻遊戲嘅程式儲住咗個角色企喺度、行緊、跳緊... 等嘅樣嘅精靈圖，而為咗方便儲藏，設計者將呢一幅幅圖拼埋一齊做一個快勞，形成一幅大嘅拼合精靈圖，程式會教電腦點樣將幅拼合精靈圖斬件，將啲個別嘅精靈圖攞返出嚟用。

詞源同史
一隻 2D 視像遊戲入便嘅一幅精靈圖；幅圖描繪一架空想嘅坦克車。
睇埋：Sprite (傳說生物)同電子遊戲史
精靈圖嘅使用，起碼可以追溯到去街機嘅時代。1970 年代到 1980 年代嘅街機遊戲—例如係好出名嘅《街頭霸王》噉—經已喺度用精靈圖嚟顯示遊戲角色嘅影像，而 1977 年首次發行嘅家用遊戲機 Atari 2600 仲有內置嘅硬件，專門用嚟處理遊戲嘅精靈圖。
精靈圖呢個名嚟自意譯英文 sprite 呢隻字詞：呢隻字據講嚟自拉丁文 spiritus —大致係鬼魅或者靈體噉嘅意思，而打後中世紀起歐洲嘅人普遍都攞呢隻字詞（或者隻字詞嘅變體）嚟指仙子或者精靈等嘅超自然生物。用 sprite 嚟指一種電腦圖像技術，有人話係源自 1970 年代，由一班整顯示器嘅工程師所創嘅，講法係話精靈圖會喺背景圖像上面「飄浮」同時唔會取代幅背景，有少少似鬼或者民間傳說入便嗰啲 sprite 噉。
精進

精進係佛教嘅用語，波羅密嘅一種，指身體力行善法，勤斷惡根，對治懶惰同鬆懈。
精選集

精選集（英文：Greatest hits或Best album），又叫集錦碟，係種音樂專輯，收錄嘅歌多數已經響其他專輯發行過，而且係歌手最流行嘅歌。由於精選集首首歌都好多人識，所以能夠吸引到忠實歌迷外嘅其他人去買，所以銷量會比一般專輯高。
精靈寶鑽

《精靈寶鑽》（粵拼：zing1 ling4 bou2 zyun3，英文：The Silmarillion）係一部英國嘅奇幻小說。由英國作家基斯杜化托爾金，收集佢老竇托爾金生前遺稿後編輯同出版。
糊塗太太

《糊塗太太》係九龍影業公司喺1964年嘅一部港產喜劇，由楚原執導，南紅、張英才主演。

情節
電影係講述一名富家女（南紅 飾）懷疑丈夫（張英才 飾）有外遇，而富家女嘅前度（張清 飾）又懷疑女友（李香琴 飾）有第三者，而女友咁啱就喺丈夫公司度工作，於是富家女同前度喺佢哋放工後跟蹤佢哋，發生一連串笑話嘅故事。
糊塗感情

《糊塗感情》係香港歌手梁漢文嘅第2張唱片，喺1993年5月19日推出。
芥辣

芥辣又叫芥醬，係由芥菜類種子磨碎後整出嚟嘅黃色醬料，通常係用嚟點肉食，尤其係燒味。
芫茜屬

芫茜屬（粵拼：jim4/jyun4 sai1 suk6；學名：Coriandrum）係傘形科下面嘅一個屬，有兩個品種。
植株多數規律係種草本植物，又細樖又青。
芫茜

芫茜（粵拼：jyun4 sai1/jin4 sai1/jim4 sai1；學名：Coriandrum sativum）係傘形科芫茜屬嘅多年生草本植物，喺中東、地中海、印度、拉丁美洲同東南亞煮嘢食時經常用到。

名
原本叫「芫荽」，廣東話嘅「荽」字係讀「衰」，覺得唔好意頭，所以廣東話要改名叫「芫茜」。對於讀音，雖然正音係「圓西」，但係大多數嘅人讀「鹽西」或者「然西」，約定俗成。

樣
植株高1～6dm，有特殊香氣。梗生葉革質，樣似披針，邊緣有齒，似棱；柄扁而闊。花屬頭狀花序，白或淡綠，葶有梗生葉；每年4月開花。

用途
佢啲嫩葉可以做調味劑同當菜食。成樖嘢亦可以做藥，有疏風解熱同健胃嘅功效。因為啲味好強烈，好多人唔鍾意食，不過如果鍾意就會好鍾意，同榴槤嘅情況一樣。
亦有古傳偏方，話佢都可以係變成芫茜水浸浴，針對濕疹好有效。

芫茜喺臺灣文化嘅表現
喺台灣，芫茜又叫做香菜。台灣網民對於食物落唔落香菜不時都會有討論，而且有幾兩極嘅反應。喺2021年2月農曆新年除夕，惡搞媒體眼球中央電視台喺YouTube推出除夕節目，搵咗總統蔡英文同埋一啲網絡名人現身，但係蔡英文嘅拜年賀詞竟然係提醒大家食香菜，引起網民討論。視網膜就話蔡英文咁做，民調至少跌25%，仲有網民回應話2024年唔會投畀佢。
歡樂無法黨將反對香菜嘅觀念納入黨綱第二條同第五條之中，原因係因為創辦人之一陳子見本人唔鍾意芫茜，
芫茜豆屬

芫茜豆屬（粵拼：jyun4 sai1 dau2 suk6，學名：Antopetitia ），係豆目豆科蝶形花亞科嘅其中一個屬。
芬尼街

芬尼街（英文：Finnie Street），係香港鰂魚涌一條馬路，由海澤街開始，去到英皇道。
芦野翔斗

芦野翔斗（1992年7月24號—）係日本足球員，打中場位置，效力YSCC橫濱。
芬太尼

芬太尼（英文：fentanyl）係種人工合成嘅鴉片類化合物，正常用嚟做止痛藥，又頻繁噉俾人濫用嚟做毒品，主要生產地係中國（大陸）。佢對比最流行嘅同類化學品海洛英，以金錢價值或重量為單位計出嚟嘅效力，都強好多，因此道友好容易唔小心揩多咗而暴斃。走私芬太尼係中美貿易戰當中一大爭端。
西河翔吾

西河翔吾（1983年7月1號—）係日本足球員，司職後衞，效力橫濱FC。
西洋人

西洋人，簡稱西人，係西洋嘅人，通常都特別指高加索人，皆因皮膚色淡，所以又叫白種人、白人。佢哋主要分佈喺歐洲、俄羅斯、北美、澳紐等地。
呢篇西洋人係關於族群嘅楔位文章，仲未完成嘅。麻煩你幫手補充佢嘅內容。
西法蘭克王國

西法蘭克王國（拉丁文：Francia occidentalis）係843年由法蘭克王國分裂成三國入面嘅其中一個，到987年由法蘭西王國所取代。
西波美拉尼亞省

西波美拉尼亞省係波蘭嘅一個省，喺國土西北部，首府舒車前。
西法倫王國

西法倫王國（Royaume de Westphalie），又譯威斯特法倫王國，係德國19世紀頭嘅一個王國，1807年立國，由拿破崙推動立國，屬法國附庸國，到1813年因為拿破崙打輸萊比錫戰役而亡國。
西法蘭德斯

西法蘭德斯（荷蘭文：West-Vlaanderen）係比利時弗拉芒嘅省，首府布魯日。
西河站

西河站係中華人民共和國成都地鐵4號綫一個地下鐵站，喺龍泉驛區成洛大道，2017年6月2號啟用。
西洋山葵

西洋山葵（粵拼：sai1 joeng4 saan1 kwai4；學名：Armoracia rusticana），又叫辣根（laat6 gan1），係十字花科洋山葵屬嘅長年生直立嘅宿根草本植物。原產歐洲，而家喺全球各地都搵到。

用途
植物可以做香料，有些小辣。藥用方面，可以做興奮劑同引赤。植株重可以做飼料。
萊齊耶三世

萊齊耶三世（Letsie III，1963年7月17號—）係當今萊索托國王，1990年即位，1995年遜位，1996年再度即位。
萌

萌（粵拼：mang4；日文：萌え(Moe)）係ACG1界一個近十年興起嘅術語，意思係形容動漫迷喺睇到一啲美少女角色時出現一種熱血沸騰嘅精神狀態。通常用得萌形容嘅都傾向係一啲日本漫畫嗰種大眼風格嘅美少女，而某幾類特定角色亦介定做萌元素，例如女僕、天然呆、眼鏡、關西腔、蘿莉、無口。不過萌同可愛唔同，萌只係用嚟形容美少女，唔會好似「可愛」咁可以形容埋動物或者死物。不過由於萌係一個新興嘅形容，所以佢個意思可能會因唔同人理解同用法而發展出其他意思。

註解
註 1: ACG 即係英文Animation、Comic、Game 縮寫，因為近年動畫、漫畫同電玩關係越來越密切而嚟。
萌島貓

萌島貓（英文：Manx cat）係種原產自萌島嘅貓品種，特徵係無咗條尾或者條尾好短。
萎縮

萎縮（atrophy）係指身體某啲部份變細消失嘅現象，可以源自突變、營養不良同細胞死亡等嘅原因。
萌動

萌動，由香港作家黃獎創立，曾推出四本小說集。

萌動雙月刊
《萌動雙月刊》喺2011年創辦，喺超過110間中學免費派發，畀學生投稿，推動青年創作同潮流閱讀，曾訪問過曹志豪、泰迪羅賓、喬靖夫、天航、深雪、林詠琛等創作人。

萌動小說團
2011年創辦，出版《萌動小說集》、《萌動小說集II》同《萌動小說集III》，首年喺聖誕書展舉行新書發佈會，並喺新城財經台同商業電台介紹作品。2012年，獲倪匡先生授權，續寫《非人協會》，同香港小說會合作，推出《新‧非人協會II》。
萘

萘係最簡單嘅多環芳香烴，可以做消毒劑、殺蟲劑。
萌島文

萌島文（萌島文：Gaelg或者Galick）屬於印歐語系基爾特語族，係愛爾蘭蓋爾文同蘇格蘭蓋爾文嘅姊妹語言，喺萌島通行。
萌島文喺1974年曾經一度消亡，但係經過三十幾年嘅語言復興，目前已經有一百幾人識講熟練嘅萌島文，包括一部份以萌島文作為母語嘅後生仔女。
盧墨雪

盧墨雪（粵拼：lou4 mak6 syut3；英文：Matthew Rous）係現任嘅英國駐廣州總領事。

任職
1994年到1997年7月1號，做英國駐華大使館香港事務主管同新聞官員。
2010年到2013年，任英國外交部信息技術司主管同項目司司長。
2014年12月21號開始，做英國駐廣州總領事。
盧士燕

盧士燕，係大韓民國嘅一個女藝人同埋歌手。
盧宛茵

盧宛茵（Angelina Lo，1953年3月15號—）係香港女演員，而家係無綫電視藝員。佢喺香港出世，參加1973年第2期無綫電視藝員訓練班而入行，主要拍電視劇。佢曾經喺1977年到1987年過檔麗的電視（亞洲電視），亦曾經喺2013年到2014年過檔香港電視網絡。
盧太鉉

盧太鉉，係大韓民國嘅一個男藝人同埋歌手。
盧家大屋

盧家大屋（粵拼：lou4 gaa1 daai6 uk1）係澳門歷史城區嘅其中一躉建築，係澳門廿世紀商人盧華紹嘅屋企。位置喺大堂巷。
盧士到薩

盧士到薩主教（Antônio de Almeida Lustosa，1886年2月11號—1974年9月22號）係巴西天主教徒。喺1941年至1963年期間出任天主教福塔雷薩總教區大主教。
盧大偉

盧大偉（英文名：David Lo，1944年2月18號—2016年3月4號），原名盧永福，係香港已故老牌藝人，係前無綫電視節目主持。

屋企
盧大偉老竇係上海人，盧大偉本身喺上海出世，細細個落咗香港。佢屋企有6個兄弟姐妹，三哥係主持《總督奇趣錄》嘅盧遠，四哥係盧永華（藝名蕭亮）。

入行
盧大偉嚮1964年做乜讀過香港華仁書院。畢業之後，做過文華東方酒店出納、匯豐銀行分行窗口，代收電費3年。1968年，入讀第2期麗的電視藝員訓練班，到咗1975年蕭亮、周梁淑怡等人一同轉投無綫電視，曾演出過嘅《歡樂今宵》，嚮1980年嘅無綫劇集《上海灘》第一集，盧大偉飾演殺手，對白感人，結果煽情，2009年，佢受亞視邀請，客串《香港亂嗡》。
董敬文

董敬文（Terence Tung King Man，1988年12月5號—）係香港無綫電視藝人，2013年讀第27期無綫電視藝員訓練班而入行，主要拍電視劇。
董棟

董棟（簡化字：董栋，1989年4月13號—）係中華人民共和國男子跳彈床運動員，河南鄭州人。2008年夏季奧林匹克運動會攞男子彈床銅牌；2012年倫敦奧運會攞男子彈床金牌。
董玉方

董玉方（粵拼：dung2 juk6 fong1；簡化字：董玉方；1984年6月19號—），係中國填詞人、詩人。佢係中國人民解放軍成都軍區戰旗文工團成員、四川省作家協會委員、中國詩歌學會會員。

經歷
2009年，佢參加第二屆中國詩歌節。2018年，佢攞到第五屆「人民文學·紫今之星」詩歌佳作獎。
董瑋

董瑋（Stephen Tung，1958年2月6號—），本名董雲瑋，係香港武術指導同武打演員，亦做過電影導演，由1970年代活躍到而家。佢曾經攞過七屆香港電影金像獎最佳動作設計獎項。

演出
呢個表唔完整，歡迎加料。
董敏莉

董敏莉（Monie Tung，1980年11月26號—）係香港女藝人，2004年出道，初頭係歌手，之後主要拍電影同電視劇，出名電影作品包括《師奶唔易做》同《性工作者十日談》。

簡歷
董敏莉香港出世，中學讀聖公會林護紀念中學，大學讀香港大學文學院，主修法國文學。
董敏莉2016年同律師莊耀金結婚，育有一女莊子子。
董清世

董清世係香港親中派政治人物，信義玻璃行政總裁。

選舉經歷
佢係香港親中派嘅一員，支持所謂嘅「愛國者治港」。喺2021年9月，佢成為香港特别行政區選舉委員會基層社團委員。
佢亦曾經有份簽署一份全國工商聯嘅聲明，內容支持北京政府未經諮詢或香港人同意，強行訂立嘅《港版國安法》。
董浩雲

董浩雲（1912年—1982年4月15號），又叫董兆榮，響中國寧波定海縣出世，係香港東方海外貨櫃航運（OOCL）創始人。佢個大仔董建華係香港特別行政區首任行政長官，細佬董兆裕重係香港資深馬主，外孫女金和曉係滑雪運動員。
董樂山

董樂山（粵拼：dung2 ngaau6 saan1，「樂」讀作「敬業樂業」嘅「肴6」（陽去聲）），（1924年11月14號—1999年1月16號），中國浙江寧波人。作家、翻譯家。
1924年11月14號喺寧波出世。中學時期喺上海參加中共地下黨組織，參與反汪精衛政權嘅抗議，被開除學籍。二戰後入讀上海聖約翰大學英國文學系，1950加入新華社外文部，1957年喺反右運動入面被劃成右派，轉任基礎英文教師，期間譯成咗《第三帝國的興亡》。喺文化大革命期間又被長期關押、審訊同逼供。及後喺下放勞改期間受傷，斷咗一隻手臂，然後獲准返到北京。喺1979年譯成佐治奧威爾名著《一九八四》，大受歡迎，此後亦翻譯咗多部作品。1999年1月16號因病喺北京去世。
范倫

范倫（Valentine，又譯華倫亭，800年—827年10月10號）係羅馬天主教第100任教宗，827年在位。
范仲恒

范仲恒（英文：FAN Chung Hang, Charles，1990年4月3號—）係前香港無綫電視基本藝人合約男藝人，2012年第26期無綫電視藝員訓練班學員。2019年5月離開無綫，7月曾再次重返無綫。2018年，畢業於香港理工大學全球供應鏈管理系碩士課程，2022年9月再度離開無綫電視。
范中芬

范中芬，台灣流行音樂填詞人，前夫係王治平，另外王若琳係佢個女。

創作歌曲嘅相關版權爭議
離婚之前，創作歌曲授權嘅事都係由佢前夫王治平負責。直到佢離婚後，呢啲事宜佢就自己處理返，之後佢覺得自己好多歌手同音樂平台都未合法使用佢創作嘅歌曲。
其中，佢就曾經控訴張惠妹喺2019年9月喺南京一次演唱入面，唱咗《愛什麼稀罕》，之前無向佢攞授權，公開演出涉侵權。
幾經交涉後，佢控告台灣多間音樂、版權公司侵權，但去到2022年，台北地檢署調查發現就發現王治平同呢啲公司訂立契約，呢啲公司喺授權時間本來就可以合法使用，而合法使用嘅範圍亦包括呢啲音樂平台。就算音樂公司之後唔再授權畀呢啲音樂平台，但之前嘅授權效力仍然存在。有關版權費用，音樂公司也都有結算畀范中芬，所以呢啲公司並唔算侵犯范中芬嘅權利。
范仲淹

范仲淹（989年—1052年），字希文，謚文正，係北宋政治人同文學家。

屋企
范仲淹阿爸係范墉，武寧節度使。范家祖籍彬州，今日陝西省彬縣，大唐時先祖范履冰做過宰相。祖輩因戰亂返唔到鄕，搬去蘇州吳縣，今江蘇蘇州。范仲淹出世時，范墉正值喺真定任職。之後范墉遷官到徐州，做武寧節度使，舉家搬到徐州，不過范墉無耐就死咗。范仲淹同阿媽，頓時無依，只有吳縣守喪。不過范家唔認母子，無得入門，家貧無依。亞媽改嫁，蘇州推官朱文翰，改名姓換姓朱說（說讀月）。跟住就跟朱文翰遷官，周圍讀書。

官
范仲淹26歲考到進士，做咗副丞相。佢曾經寫咗《十事疏》要求變法，但朝中好多大臣唔妥佢，所以佢就俾人貶落去地方做地方官。
范仲淹好識寫詩、寫詞，散文《岳陽樓記》係佢嘅代表作。其中有句「先天下之憂而憂，後天下之樂而樂」後世好多人引用。著作有《范文正公集》。
范信達道

范信達道（英文：Fessenden Road），係香港九龍九龍塘嘅一條馬路，頭尾兩邊都連住廣播道。范信達道原名美玉道（Mayo Road），源自愛爾蘭島西北嘅梅奧郡，1968年1月5號改名，以紀念發明電台廣播，並首次成功透過無線電播送第一套遠距離嘅音樂同口語嘅電台節目出名嘅加拿大發明家范信達（Reginald Aubrey Fessenden）。
范冰冰

范冰冰（粵拼：faan6 bing1 bing1，1981年9月16號—）係中華人民共和國嘅一個女演員。
藥油

藥油（medicated oil）係中國一種外用藥，用油同藥材整。
藥洲遺址

藥洲遺址（粵拼：joek6 zau1 wai4 zi2），又叫九曜園（gau2 jiu6 jyun4），係中國廣東省廣州市嘅一個遺址，喺越秀區嘅教育路，係明朝羊城八景之一，叫「藥洲春曉」。1989年入選廣東省重點文物保護單位。作家朱千華先生嘅《雨打芭蕉落閒庭•嶺南畫舫錄》入面有「藥洲」嘅詳細記錄。

史
藥洲遺址入面嘅景
喺南漢嗰陣時，呢度有9嚿好出名嘅石頭，所以就有咗「九曜石」個名，所以後人叫佢做「九曜園」。「五代十國」嗰陣，由於劉岩將嶺南地區割出去，成立南漢國，喺家陣嘅廣州定都，入面就起咗間王府，離王府冇幾遠起咗個500幾丈嘅人工湖，湖入面嘅沙洲種咗好多花藥，「藥洲」個名就係噉來，藥洲嘅中間就起咗個太湖（唔係依家江蘇省嗰個太湖）同埋三江奇石喺度。而呢筍嘢成廣東嘅古代園林歷史入面最精彩嘅其中一部分。
北宋統一嶺南之後，藥洲就變咗旅遊避暑嘅地方，所以就改咗個名嗌「西湖」。到咗南宋嘉定元年（1208年）就喺湖面度種咗啲白蓮，就將個湖叫做「白蓮池」，重喺個湖入面起咗棟愛蓮亭添。
白蓮池喺明朝嗰陣入過羊城八景。清朝嗰陣，個湖逐漸淤塞，就變得越嚟越細個。到咗1949年，藥洲遺址凈係得返2000幾平方米（湖水面積440平方米，凈係得返8嚿太湖山石）。到咗1988年，廣州市政府開始整返個藥洲遺址，重將埋咗喺地底嘅景石整返出嚟，向西整闊咗部份湖面。到咗1993年，呢間嘢重新設計，復建五代十國嗰陣嘅門樓同埋碑廊。

8嚿石頭
藥洲遺址入面係有8嚿石頭，分別係：
重有嘅係，依家有嚿比較大嘅石頭散落喺湖嘅西南邊同埋西邊。
藥王誕

藥王誕，減筆寫做藥王𧩙、葯王旦，係藥王嘅寶誕。寶誕響四月廿八。
藥用植物

藥用植物，俗稱藥草、草藥，係傳統醫學上認為有藥用價值嘅植物。喺20世紀化學合成藥物普及化之前，藥用植物係最常見嘅藥嘅來源。
藥材鋪

藥材鋪係賣中藥嘅鋪頭。有啲藥材鋪有中醫師註診。
賣西藥嘅藥房，而中西藥都賣嘅中西藥房。
藥水膠布

藥水膠布，簡稱膠布，又叫藥貼，係種急救用品，用嚟保護細𡃁傷口。
藥物代謝動力學

藥物代謝動力學（英文：Pharmacokinetics），係藥理學嘅一個分支，主要研究當藥進入身體後佢本身嘅變化，包括佢嘅代謝同幾時被排出體外。
藥王菩薩

藥王菩薩（梵文：भैषज्यराज Bhaiṣajyarāja），又叫淨眼如來，係一個救治眾生身、心兩種病苦嘅菩薩，係二十五大菩薩之一。藥上菩薩，又叫淨藏如來，係藥王菩薩嘅細佬。
藥王、藥上兩個菩薩，經常畀人當係藥師如來嘅兩邊兩侍者一齊供奉，另一個叫法係「日光菩薩」、「月光菩薩」。有時兩菩薩會當係釋迦文佛或者無量壽佛嘅侍者，好比諸佛本同一體嘅美德。
藥王菩薩嘅聖誕喺四月廿八。

淵源
喺過去無量無邊阿僧祇劫，有琉璃光照如來，其國名懸勝幡。琉璃光照如來涅槃之後，喺像法之中，有日藏比丘，聰明多智，同大眾廣說大乘，同佛祖無上清淨平等大慧。當時眾中有星宿光長者，聽到大乘平等大慧，心中好鬼歡喜。用雪山良藥，供養日藏比丘同埋眾僧，並發願以此功德，回向無上菩提。如果有眾生聽到我名者，願佢得滅除病苦。當時長者嘅細佬電光明，都有跟住亞哥拎醍醐良藥供養日藏同各個僧眾，亦發大菩提心，願得成佛。喺嗰陣，大眾贊嘆星宿光長者係藥王，電光明係藥上，即喺藥王、藥上二位菩薩。 此二菩薩久修梵行，諸願已滿，藥王菩薩於未來世成佛，號淨眼如來，藥上菩薩亦成佛，號淨藏如來。

另外說法
過去無量恆河沙劫，有日月淨明德如來，佢佛壽命為四萬二千劫。時有一菩薩，名「一切眾生喜見菩薩」，修習苦行，精進經行，一心求佛，經一萬二千歲，證得現一切身色三昧，就食諸香，飲香油，燒自身供養佛一千二百年。命終後復化生喺淨德王家，受日月淨明德如來付囑，喺彼佛滅度，造八萬四千塔。佢自身亦於七萬二千年間，燃臂供養個塔。或謂彼「一切眾生喜見菩薩」，即今藥王菩薩。
過去無數劫，有雲雷音宿王華智佛，解說《法華經》。有妙莊嚴國王，夫人名淨德，二子名淨藏、淨眼。其王邪見熾盛信外道之法。夫人同二子就共設種種方便，使王至宿王華智佛所聽聞《法華經》，共得利益。淨藏、淨眼二人即今藥王、藥上二菩薩。

形象
一般菩薩形象，頂戴寶冠，左手握拳於腰部，右手屈臂放喺胸前，而以拇指、中指、無名指執持藥樹。三昧耶形為阿迦陀藥，或為蓮花。
另亦有將神農、岐伯、扁鵲、董杏林、華佗、孫思邈、吳夲等中國歷史人物當係藥王菩薩嘅化身，因此部分地區寺廟供奉嘅藥王菩薩係中年男子嘅形象。
藥理學

藥理學係生物化學嘅其中一個分支，專門研究同藥嘅效用，亦即係對生物同病原體有咩影響，對藥物開發有好大嘅幫助。
角動量

角動量，英文Angular momentum，量度物體旋轉嘅量，唔同質量、形狀同轉速，都會影響個量。物體無外在力距，角動量係唔會變，依個就係角動量守衡。角動量同動量概念類似，角動量講係轉，而動量講直線行。
計剛體嘅角動量，公式有 。 係角動量， 係轉動慣量，而  係角速度。
角星鼓藻屬

角星鼓藻屬（學名：Staurastrum）係鼓藻科下面一屬。
角度

角度係度角嘅單位，分成360等份，每份1度。

唔同單位嘅定義
轉：一轉即係一圈。
弧度：數學上最自然嘅定法，冇單位，但有時為咗區分其他單位，會用 rad 代表弧度。
角度：一圈定做 360 度，因為 360 嘅因數多，可以用整數表達常用角，比較方便，亦係一般人最常用嘅一種計角單位。
百分度：一隻直角定做 100 度，通常係建築行業用得多。
角昂志郎

角昂志郎（2002年8月13號—）係日本足球員，打中場位置，效力FC東京。
角果木

角果木（粵拼：gok3 gwo2 muk6；學名：Ceriops tagal），非洲嗰邊嗌南非荷蘭文：Indiese wortelboom或科薩文：Isinkaha；佢既係紅樹科角果木屬入面嘅一個品種，又係一種灌木或喬木。喺非洲東邊、大洋洲同熱帶海邊地區、廣東南邊、臺灣同海南島入面都至可以搵到佢。

用途
呢樖嘢嘅樹皮有鞣質，可以用嚟整橡膠。喺藥用方面，重可以用嚟消腫解毒、收斂止血都得。
維基物種有資料講：角果木
角大排

角大排，係香港新界北區一個島，喺印洲塘入面，往灣洲北面，執毛洲東面。
角加速度

角加速度（angular acceleration）喺力學上係指角速度改變嘅率。
觀塘北

觀塘北（英文：Kwun Tong North，代號J3）係香港觀塘區議會下轄嘅其中一個雙議席選區，2023年設立，範圍主要係觀塘區北部。
觀塘海濱公園

觀塘海濱公園，香港公園之一，遊樂場之一，喺觀塘海濱路八十號，英文叫Kwun Tong Promenade。行政上歸觀塘區，由康樂及文化事務署管。設施有表演場地，以及觀眾看台，有位二百，又有休憩草坪。公園開朝七晚十。
前身為觀塘公眾貨物裝卸區，於2010年1月16日啟用第一期，2015年5月28日第二期亦啟用。長廊長逾一千米，北至順業街以南，南至駿業街，到觀塘公眾碼頭之北，面積約七千三百四十平方米。
觀塘中

觀塘中（英文：Kwun Tong Central，代號J2）係香港觀塘區議會下轄嘅其中一個雙議席選區，2023年設立，範圍主要係觀塘區中部。
觀塘區議會

觀塘區議會係香港18個區議會之一，負責協助處理九龍觀塘區嘅事務。
觀塘區議會亦係全香港第一個區議會，喺1981年4月成立。依家觀塘區議會總共有40個議員。
觀塘上配水庫遊樂場

觀塘上配水庫遊樂場，香港公園之一，遊樂場之一，喺九龍觀塘佐敦谷，英文叫Kwun Tong High Level Service Reservoir Playground。行政上歸觀塘區。設施有緩跑徑、健身徑。
觀塘東南

觀塘東南（英文：Kwun Tong Southeast，代號J1）係香港觀塘區議會下轄嘅其中一個雙議席選區，2023年設立，範圍主要係觀塘區東南部。
觀塘廣場

觀塘廣場（Kwun Tong Plaza）係香港九龍觀塘區一個商場，喺開源道68號，有行人天橋通去港鐵觀塘站B1出口，即係對面係79號鱷魚恤中心，同創紀之城五期好近。觀塘廣場入面有商場、停車場、十幾間時裝店、手機鋪、小食店、財務公司、旅行社、大快活、兩間酒樓、1間香港賽馬會場外投注站咁。
觀塘母嬰健康院

觀塘母嬰健康院，香港母嬰健康院之一，為母嬰同婦女而設，有健康檢查，有家庭計劃等，址喺觀塘協和街，觀塘社區健康中心大樓入便，英文叫Kwun Tong Maternal and Child Health Centre。行政上歸觀塘區。開禮拜一到五，禮拜六開每月第二同第四個，公眾假期唔開。歸衞生署管。
警棍

警棍係一種棍式武器架生，可攻擊又做防守武器，通常單手使用。由於殺傷力有限，所以用嚟做警察或者保安人員嘅裝備。警棍通常用木材、輕金屬、或者人工合成物料製造，一般唔會有好似刀刃咁嘅鋒口。傳統警棍係一整條圓柱型嘅，較新式嘅警棍可能係側把型（T字型）、或者係可以伸縮嘅，亦有啲警棍可以放電。

史
喺維多利亞時代，倫敦警察隨身佩帶一支大約一英尺長、印有皇家標誌嘅木棍。呢支木棍唔淨止作為防身武器，亦係佩帶人嘅委任證。
典型嘅英式警棍長約十八英吋，直徑約一又四分一英吋。握把位有凹凸紋，棍身印有皇家標誌同所屬部門嘅標誌。亦有長約二十四至三十六英吋嘅「長棍」，通常係防暴隊用嘅。
有啲警察部門會將一啲警棍油上鮮艷顏色，用嚟指揮交通。
紐約市警察部有兩款警棍：日班警員佩帶十一英吋長嘅警棍，夜班警員佩帶二十六英吋長嘅警棍。

直身警棍
洛杉磯市警員手持直身警棍
直身警棍係最傳統、最簡單嘅一款警棍。可以追溯到古埃及。長度由唔夠一英尺到三英尺左右都有。同其他款式嘅警棍相比，直身警棍 - 尤其前端 - 相對較重、直身警棍嘅長度亦比其他款式嘅警棍長。所以佩帶直身警棍比較麻煩，因此好多警察部門放棄直身警棍，改用其他款式嘅警棍。雖然係咁，直身警棍依然有佢嘅支持者，美國加州嘅三藩市警察局、長灘市警察局、馬利蘭州嘅巴爾的摩市警察局、賓夕凡尼亞州嘅費城警察局等等嘅警察部門依然用緊直身警棍。

扁身警棍
扁身警棍（英文：Sap）係一塊俾皮革包住嘅鉛片。通常用佢嘅平面部份拍落人哋度。

Cosh/Blacjack
Cosh
Cosh（英式英語）/Blackjack（美式英語）係一種介乎雙節棍同鎚之間嘅武器。通常有一條手柄，中間一段繩或者彈簧，接落一個球型鎚頭。

側把型
拐，側把型警棍嘅原型
側把型（T字型）脫胎自「拐」。目前最出名嘅側把型警棍可算係Monadnock公司出品嘅PR - 24型。
側把型警棍主要有兩種揸法：第一種係揸主棍嘅尾端，當短劍咁用，以側把作護手。第二種係揸側把，以主棍貼住前臂作防守。
同直身警棍相比，側把型警棍嘅優點主要係揸棍位多啲，可以變化出更多攻防技術。但係，更豐富嘅技術同時亦意味住，使用者需要更多培訓去完全熟習呢啲技術。

伸縮警棍
ASP公司出品嘅伸縮警棍
伸縮警棍通常分成兩節至二節，由一節較粗嘅棍柄包住一、兩節較幼嘅棍身。使用者可能靠離心力或者彈簧壓力伸展伸縮警棍。伸縮警棍伸展之後可能靠棍身之間嘅摩擦力或者主動鎖定機制鎖定。
警犬

警犬，係幫警隊做嘢嘅狗，執勤嗰陣會有差人帶住，工作包括追截疑犯，同埋搵違禁品或者犯罪證據。
警界線

《警界線》（粵拼：ging5 gaai3 sin3；英文：The Borderline），係香港電視網絡拍嘅電視劇，由廖啟智、林嘉華、唐寧、周俊偉、蔣祖曼、廖安麗、姜皓文、梁寶琪、呂熙、張松枝、林利、余慕蓮領銜主演，2012年7月開拍。呢套劇用警察做主題。
警校

警校（英文：Police academy）係訓練差人嘅學校，做正式差人之前一定要入去接受訓練，合格先至可以做差人。警校亦會開辦課程畀差人進修。
警覺

警覺（粵拼：ging2 gok3；英文：alertness）係心理狀態嘅一種。一個處於警覺狀態嘅人（或者第啲動物）能夠一定程度上噉留意到周圍嘅環境（而唔係集中精神做緊一樣嘢），而且能夠喺周圍環境有危險出現嗰陣應對（所以可以用「對周圍環境刺激反應有幾快」嚟量度）。警覺性對一個健康正常人類嘅生存嚟講好緊要，而警覺性可以受好多因素影響，例如攰、抑鬱、瞓得唔夠、或者專注力失調或過度活躍症等都可以搞到一個人警覺性不足，警覺性不足嚴重起上嚟仲可以搞到個人意識上出現異常。
警覺性喺心理學同神經科學等領域上係一個重要課題，因為有好多責任重大嘅工作，例如係飛機師或者核能發電廠嘅監控人員等，都要喺做嘢嗰時維持高度警覺，而如果佢哋因為警覺性不足而犯錯，後果可以好大陣仗，而事實係研究發現，對於一啲做重複性工作嘅人員嚟講，保持專注可以係好困難嘅。

生理
警覺性同額葉（frontal lobe）以及頂葉（parietal lobe）呢兩個腦區好有關係。

受藥影響
有好多藥都可以影響一個人嘅警覺性：
某啲類型嘅安非他命（amphetamine）可以幫人保持警覺性同埋專注，就喺二戰嗰陣有俾美軍攞嚟幫佢啲（工作量好大，好多時唔夠瞓嘅）士兵同飛機師保持清醒，而喺二戰當中英國軍隊據報就用咗成 7,200 萬粒安非他命藥丸咁多，有人仲話安非他命係英國打贏仗嘅主因。亦都有唔少大學生同高中生會用安非他命嚟幫手集中精神温書。
有人會用可卡因（cocaine）嚟提高警覺性。
警校道

警校道（粵拼：ging2 haau6 dou6；英文：Police School Road）係香港黃竹坑一條道路，連接黃竹坑道到南朗山道，途經前黃竹坑邨同香港警察學院等等嘅地方。
警船

警船多數指警察用嚟執行職務嘅船，常見用途包括做水上巡邏，同埋追捕犯法船隻。
警署

警署（粵拼：ging2 cyu5），係香港開埠初期嗰陣對香港警察隊警署級嘅建築物嘅官方名，而家就用呢個名嚟統稱喺香港嘅差館，至到2011年，成個香港加埋有42座警署。
警聲直播

《警聲直播》係由香港警務處警察公共關係科製作嘅網上節目，由2020年10月29號開始逢星期四晚上九點正喺香港警務處嘅Facebook專頁同YouTube頻道以直播形式播放，加強警隊同市民嘅即時互動。

簡介
每集節目時間約莫15分鐘，當中包含唔同嘅環節，以輕鬆生動嘅手法向市民提供最新嘅罪案趨勢同防罪資訊，幫助市民了解警隊同增加大家對法例嘅認識。
貝絲高曼

貝絲高曼（Bessie Coleman，1892年1月26號—1926年4月30號）係美國女飛機師，亦係頭一位女性非裔美國人揸飛機。
貝羅納

貝羅納係羅馬神話嘅神，對應希臘神話嘅厄倪俄，係位女戰神。
貝葉斯博弈

貝葉斯博弈（Bayesian game），又或者叫貝氏博弈，係博弈論上嘅一種博弈。技術性啲噉講，貝葉斯博弈定義係噉嘅：喺一場貝葉斯博弈裏面，每位博弈者都屬某一個類型（type；指個博弈者有個報償函數）；博弈者都唔具有完全資訊；是但搵位博弈者嚟睇，佢做唔到確實知道每個對手「屬邊個類型」，但心目中都會對自己每個對手「屬邊個類型」有概率分佈。
用日常用語嚟講即係話，喺一場貝葉斯博弈裏面，每位博弈者都唔能夠確實噉知道對手嘅偏好，但能夠估每個對手嘅偏好係點。

貝葉斯拿殊均衡點
内文：貝葉斯拿殊均衡點
喺一場貝葉斯博弈當中，如果話一套博弈策略處於貝葉斯拿殊均衡點（Bayesian Nash equilibrium），即係話對於個博弈者嚟講，假設佢對博弈形勢嘅判斷完全正確，嗰套策略能夠做到「無論對手揀乜，都令自己嘅預期報償有咁大得咁大」。
貝葉斯定理

貝葉斯定理（英文：Bayes' theorem），又叫貝氏定理，係或然率論入面一個定理，講隨機事件發生嘅或然率，由英國數學家貝葉斯提出。貝葉斯定理公式係：
and  分別代表A同B事件嘅或然率。 代表發生有B事件嘅條件約束到、又發生有A事件嘅或然率，即A喺B條件下嘅條件概率。
貝葉斯推論

貝葉斯推論（Bayesian inference），又叫貝氏推論，指一個人用貝葉斯定理（Bayes' theorem，又叫貝氏定理）喺攞到新資訊嗰陣更新對「每個可能性嘅概率」嘅評估嘅過程。
貝葉斯概率

貝葉斯概率（Bayesian probability）係對概率嘅其中一個詮釋。簡單講，呢個學派認為一件事件嘅概率係「個觀察者根據過往經驗，覺得有幾預期件事件會發生」。
貝葉斯知識溯源

貝葉斯知識溯源（英文：Bayesian Knowledge Tracing）係喺電腦化嘅教育當中常見嘅一種演算法。貝葉斯知識溯源嘅做法涉及攞隱馬可夫模型嚟模擬學習者嘅學習過程，將「學習者嘅知識」呢個（或者呢啲）變數想像成若干個二元（「學咗」或者「未學到」）嘅潛在變數，而啲可觀察變數就係個學習者嘅反應，（「有冇答啱問題一」、「有冇答啱問題二」... 等等）。
貝羅擬鮟鱇

貝羅擬鮟鱇（學名：Lophiodes beroe）係鮟鱇科擬鮟鱇屬嘅其中一個種。
貝聿銘

貝聿銘（聿本讀鶻（wat6），爾度讀月，粵拼：bui3 jyut6 ming4，英文：Ieoh Ming Pei；1917年4月26號—2019年5月16號）係美國籍華裔建築師，1983年普立茲克獎得主，祖籍蘇州，響廣東省番禺縣出世，兩歲嘅時候成家人搬到香港。佢有好多聞名世界嘅建築設計，例如法國羅浮宮新翼、香港中銀大廈、美國華盛頓特區國家藝廊東廂。2019年5月16日凌晨，貝聿銘喺紐約曼哈頓屋企逝世，享嵩壽102歲。
越南共產黨

越南共產黨，簡稱越共，係越南執政黨兼唯一合法政黨，1930年創黨，曾經叫越南勞動黨，1945年建立北越政權，1975年打贏南越統一全國。
越南南方民族解放陣線

越南南方民族解放陣線（粵音：jyut6 naam4 naam4 fong1 man4 zuk6 gaai2 fong3 zan6 sin3；越南文：Mặt trận Dân tộc Giải phóng miền Nam Việt Nam，漢喃：𩈘陣民族解放沔南越南）又俾西方同當時嘅越南共和國叫做「越共」（注意響中文同粵文，「越共」係越南共產黨嘅簡稱，下文嘅「越共」一律係指越南南方民族解放陣線），係越南戰爭期間，越南民主共和國響1960年12月成立嘅組織，響越南共和國從事游擊戰，1975年成立「越南南方共和國」政權，第二年併入北越。

兵力
一個越共參與分子
越共嘅兵力係軍事家好有興趣嘅議題。越共參與分子有平民、學生、前越南共和國軍人等等，擅長游擊戰，兵力有頗大嘅疑問。而越共用嘅武器種類繁雜，先進嘅係繳獲自美軍或者蘇聯援助，落後嘅用刀、矛、弓箭等等武器。
越南史前時期

（越南文：越南時前史）係指有信史記錄之前、有人類活動痕跡之後嘅一段越南史時期。越南有悠久歷史，形成出自己獨特嘅文化，係東南亞最早具備國家雛型嘅社會之一。而家越南史界有個統一嘅意見，認爲喺公元前一千年左右越南形成文化共同體，呢個文化共同體即係東山文化。喺當時相比週邊地區，東山文化嘅文明程度比較高，有自己啲文化特徵，但又有東南亞地域共通性。喺紅河流域等越南北部地帶，已經形成各聚落、部落嘅相互聯絡，呢個聯絡網構成咗東山文化，成爲越南主體民族京族嘅文化正源。
蘇貞昌

蘇貞昌（1947年7月28號—），台灣屏東縣，同呂秀蓮、謝長廷、游錫堃合稱民進黨「四大天王」。另有綽號叫「電火球」（即係燈膽，比喻佢個光頭），蘇貞昌本人唔介意咁叫；佢競選台北縣縣長嗰陣，就用「電火球」嚟做佢吉祥物。
2006年1月，陳水扁總統任命佢做行政院長。卸任後曾代表民主進步黨競選中華民國總統（2008年）、臺北市市長（2010年）同新北市市長（2018年），統統輸晒。2019年1月蔡英文總統又任命佢做行政院長，係繼張俊雄後第二位兩度成為行政院長嘅民進黨人，亦係至今唯一由唔同民選總統（陳水扁同蔡英文）任命嘅行政院長。
蘇軾

蘇軾（1037年1月8號—1101年8月24號），字子瞻，號東坡居士，北宋大文豪，眉州眉山（今四川眉山縣）人。
佢家底唔錯，阿爸係蘇洵，細佬係蘇轍，合稱「三蘇」。
蘇軾曾經做過禮部尚書（相當於而家嘅教育部長），曾經反對王安石嘅變法。所以佢走到地方任職地方官。佢喺中央仕途好坎坷，但喺地方政就唔錯，口碑好好，例如佢喺杭州起咗西湖同蘇堤，解決咗當地嘅水利。
佢嘅詩、詞、文、書畫又得，係中國文學、藝術史上罕見嘅高手。
南宋時，蘇軾被追加謚號做「文忠」。
維基同享有多媒體嘅嘢：Su Shi
蘇迪曼

拿督蘇迪曼（馬來話：Sudirman Haji Arshad，1954年5月25號—1992年2月22號）係馬來西亞歌手，亦係兒童書作家、漫畫家、電視節目主持人。1976年8月國營電視台之星歌唱比賽獲獎後開始出道。佢喺1989年英國亞洲音樂節嘅頒獎禮上擊敗香港歌手張國榮同埋台灣歌手齊秦，拿下亞洲區最佳演繹歌手獎。
1992年2月22號，已患上肺炎近七個月嘅蘇迪曼喺吉隆坡孟沙嘅姐姐家去世，終年37歲。馬來西亞首相馬哈迪評價蘇迪曼作為知名嘅藝人提升佐國家喺音樂界嘅形象。 2009年6月，獲得彭亨蘇丹阿末沙追封DSAP勳銜，受封為拿督，並由其妹妹代為接領。 2019年5月25號，配合65歲冥誕，馬來西亞谷歌以蘇迪曼嘅卡通人物造型同霓虹燈谷歌字樣作為谷歌塗鴉牆嘅圖。
蘇豪東

蘇豪東（Soho East）係香港香港島西灣河鯉景灣嘅食肆區，由嘉華集團管理，有廿幾間食肆，包括中菜、火鍋、地中海料理、日本料理、泰國菜同西餐。
蘇赫巴托盟

蘇赫巴托盟（Сүхбаатар аймаг）係蒙古一盟，首府西烏爾特。
蘇謝赫里

蘇謝赫里係土耳其嘅城鎮，由錫瓦斯省負責管轄，位於該國東北部，面積985平方公里，海拔高度1,017米。嗰帶自青銅時代有人類居住，2009年人口15,304。
40°10′N 38°05′E﻿ / ﻿40.167°N 38.083°E﻿ / 40.167; 38.083